Anything Goes (sang)

«Anything Goes» er en amerikansk populærmusikksang med melodi og tekst av Cole Porter. Den ble skrevet til hans musikal Anything Goes fra 1934.


== Tekst ==
En del av teksten fra depresjonens tid har blitt ganske utdatert.
For eksempel refererer en kuplett til Samuel Goldwyns filmfiasko Nana med en stjerne, Anna Sten, hvis engelsk var uforståelig unntatt for Samuel Goldwyn, som selv kom fra den samme delen av Europa.En annen kuplett refererer til den dengang beryktede sosietetskvinnen Evalyn Walsh McLean.
De fleste moderne versjoner unnlater disse delene av teksten.
Teksten åpner med
«In older days a glimpse of stocking [I gamle dager var et glimt av kvinnestrømpe]Was looked on as something shocking [et sjokkerende syn.]But now, God knows [Men nå til dags, sant å si]Anything goes [er alt tillatt]»


== Notable innspillinger ==
Frank Sinatra (På albumet Frank Sinatra Sings for Swingin' Lovers (Capitol W 653) fra 1955. Dirigent: Nelson Riddle.
Ella Fitzgerald (På albumet Ella Sings the Cole Porter Songbook fra 1956 og på albumet Ella Loves Cole (Atlantic SD 1631) fra 1972. Arrangør: Nelson Riddle).
Stan Getz og Gerry Mulligan (På albumet Getz Meets Mulligan in Hi-Fi fra 1957)
Tony Bennett (med Count Basie and his Orchestra) (På albumet Bennett Sings, Basie Swings fra 1958)
Harpers Bazarres versjon ble utgitt på singlen Warner Bros. Records WB 7063 i 1967, og den var navnebroren til gruppas album, Anything Goes.


== Norsk versjon ==
Arne Riis har skrevet en norsk tekst. På norsk bærer den tittelen «Årene går». 


=== Innspilling ===
Nora Brockstedt. Utgitt på albumet Hilsen Nora (Benoni BLP  18002 (LP), Benoni BCD 18002 (CD) i 1990.


== I populærkulturen ==
Sangen oppnådde et lite comeback da den ble anvendt i Monty Python's Flying Circus' Courtroom sketch. Komikerne introduserte også en helt annen sang kalt «Anything Goes» av «den andre Cole Porter» («Anything goes in, anything goes out, bananas, old pyjamas, mutton, beef and sprouts...»).
I åpningsccenen til filmen Indiana Jones og de fordømtes tempel besøker Indiana Jones (Harrison Ford) en klubb i Shanghai, hvor Willie Scott (Kate Capshaw) synger «Anything Goes» på mandarin. Den første delen av teksten på mandarin er slik:«Yi wan si-i wa ye kan dao
xin li bian yao la jing bao jin tian zhi Dao
Anything goes»I Brian Friels skuespill Dancing at Lughnasa blir «Anything Goes» spilt på radio i annen akt, og så sunget av Gerry Evans mens han danser rundt i bakgården og veien. «In old times a glimpse of stocking was looked on as something shocking... Now, anything goes». Sangen oppsummerer skuespillets tema: tidene forandres og den nye verden får innflytelse.
I episoden Brian: Portrait of a Dog i TV-serien Familien Griffin (Family Guy) synger Lois de første linjene.
«Anything Goes» har en fremtredende plass i filmen Snushane (Sleuth) fra 1972, hvor hovedfiguren Andrew Wyke (Laurence Olivier) klager over at «de skriver ikke sanger som det lenger».
Betsy Randle sang «Anything Goes» i episoden As Time Goes By av TV-serien Boy Meets Girl.
I tillegget til DVD-platen Torchwood gjentar John Barrowman «Anything Goes» live på settet i tolvte episode, Captain Jack Harkness, og legger til spesifikke Torchwood-referanser.
Louise Gold fremførte en parodiversjon av sangen på Sesame Street med tittelen «Anyone's Nose».
Sangen er også med i andre episode i den fjerde serien av Jeeves og Wooster på Fancy Dress-festen.
I det post-apokalyptiske videospillet Fallout 3 blir sangen spilt på Galaxy New Radio, en fiktiv radiostasjon.
I St. Elsewehere synger tanten til Dr. Fiscus «Anything Goes» til en syk gutt.
Harper Bizarres innspilling av sangen høres i åpningsmontasjen til filmen Oss menn imellom (The Boys in the Band) fra 1970.
Den blir fremført av den australske Broadway-stjernen Caroline O'Connor i musikalfilmen De-Lovely, en biografi over Cole Porters liv med Kevin Kline i hovedrollen.


== Referanser ==